《观澄路炮台诗三首，用吴邑尊韵 其三》
清代·祝书根

时局如斯漫涕涟，且评诗酒罗芳鲜。莲社今开玳瑁筵，新醅绿芳浮轻圆。

回看珠玉欣在前，不为蝇营争附膻。不事饕餮空馋涎，欢焉知足时餐眠，陶然共醉义皇天。

作者简介：字味三，名诸生。为人诙谐倜傥，有东方曼倩之风。酒肆茶寮，足迹殆遍。中年尝客李观察经楚幕中，易代后旋里，与祝丹卿吏部等，共结陶社。善推敲，人有以诗就政者，一时有诗医之称。年六十馀卒。